
NEWROZA WE PIROZ BE 


Em Newroz, cejna neteweyî û dêrîn ya Kurdan 
û sersala nû ji hemû neteweya Kurd pîroz 
dikin. Bi vê hêviyê ku Newroza 2006'an bibe 
Newroza serkevtina armancên neteweyî yên 
Kurdan azadî, serbestî û aştî di Kurdistanê de. 

Desteya Nivîskar ya Agirî 


Partiya Demokrat ya Kurdistana Iranê diweşîne 




PDK îranê di peyama xwe ya Newroza 2006'an de: 

Newroz Bibîranîna Azadî, 
Yekîtî Û Serkevtinê Bi Ser 
Xwînmijên Wekî Zehakî Ye 


Peyama Newrozî Ya Partiya 
Demokrat A Kurdistana 
îranê 


Newroz ne her 
tenê ji bo xwezayê 
peyama azadî û 
vejînê tîne, belkî ji 
bo mirov jî ku di 
hemû warên 
jiyanê de mînakê ji xwezayê 
werdigre, sembola nûbûnê û 
hayderê serhildanê ye ... R. 2-3 



Peyama Newrozî Ya 
Sekreterê Giştî Yê PDK 
îranê, Rêzdar Mistefa Hicrî 


Em bi vê hêvî 
û xweziyê pê 
davêjne sala 
nû ku Newroza 
îsal her tenê 
nûbûna sale 
nabe, belkî 
destpêka 
saleke nû ji 
guhertinan ber 


Bandora îranê Li Ser 
Rewşa Siyasî Ya îraqê 


Bûş rasterast 
rejîma Komara 
Îslamî di kiryarên 
terorîstî û li 
kuştina serbazên 
Amerîkayî di 
îraqê de 
tawanbar kir ... 




bi azadî û 
serbestiyê jî 

bibe R.4-5 


Şahiya Newrozê Li Binkey a Deftera Siyasî Ya 
PDK îranê Hate Pîroz Kirinf 


Nûçe Di Rûpela 5'an de 


Bûş, hişiyarî da îranê: 

"Ger Hewce Be Em Dê Ji Hêza Leşkerî Bo 
Berevanî Kirin Ji Îsraîlê Mifahê Bistînin" 


dikim ku ji bo parastina 
hevalbendê xwe renge em 
ji hêza leşkerî mifahê 
bistînin. 



Roja duşem 21.03.2006'an, Corc 
Bûş, Serok Komarê Amerîkayê 
hişiyarî da Komara Îslamî û eşkere 
kir ku Dewletên Yekbûyî bo berevanî 
ji Îsraîlê, ger hewce be dê ji rêya 
leşkerî mifahê bistîne. Bûş da zanîn 
ku Komara Îslamî gefek micid bo ser 
Îsraîlê tê hesibandin. Bûş zêde kir ku 
armanca Komara Îslamî, ji holê 
rakirina hevalbendê nêzîk yê me 
ango Îsraîlê ye. Eve gefeke micid dijî 
aştiya cîhanê ye. 

Bûş anî ziman ku berê jî min îşare 
pê kiriye û niha jî dîsan tekezê li ser 


Bûş li doma gotinên 
xwe de bi hêvî bû ku 
bikarin ji rêyên dîplomatîk 
ve kirîza heyî çareser 
bikin û xwasta îranê ji bo 
bidestxistina çekên Etomî 
nahê qebûl kirin. Her wiha 
Bûş mijara gotûbêjên 
pêşerojê di navbera îran 
û Amerîkayê de anî ber 
bas û got ku îran divêt 
bizane ku ev^mijare tenê 
li ser pirsên îraqê ye. 

‘BBC’ 


Rewşa Jinên Kedkar Yên Kurd 
Di Kûrexaneyên îranê De 


Jiyana Jinên kedkar 
di kûrexaneyên 
îranê de gelek 
dijwar e ... R. 7 


Rewşenbîrû Şaristaniyet 


Rewşenbîrî xizmeta şaristaniyetê 
dike û şaristaniyet jî rewşenbîriyê 
pêdigehîne, wate hev 

dikemilînin ... r. g 


NEWROZ 


Newroz, raperîna 
bindestiyê û 
serkeftina hemû 
gelên qedîm ên 
Rojhilata Navîn 
e... R. 10 

Agirî, hejmar 36, 31’ê Marsa 2006 


SIYASI 


Peyama Newrozî Ya Partiya Demokrat A Kurdistana îranê 


evwelatî yên hêjal 
LJ Civatên azadîxwaz yên xelkê 
II Kurdistanê! 

Em hatina sala nû û Newroza xweşikî û 
hezkirinê, serhildan û rabûnê ji we pîroz 
dikin. Dîsa Newroz wekî edeteke herdemî 

qerisîn û cemidîna neguher û take rengiyê dişkîne 
û mizgîniya pelek nû û pirreng ji bo xwezayê tîne. 
Sirûda bihara nûbûnê û vejînê jêre dihûne û tên û 
germahiya vejiyanê û rabûnê dixe laşê sirêbirî. 
Newroz ne her tenê ji bo xwezayê peyama azadî û 
vejînê tîne, belkîji bo mirov jî ku di hemû warên 
jiyanê de mînakê ji xwezayê werdigre, sembola 
nûbûnê û hayderê serhildanê ye. Nemaze ji bo me 
Kurdan ku em bi cejneke kevnar ya xwe dizanin, 
Newroz bibîranîna azadî, yekîtî û serkevtinê bi ser 
xwînmijên wekî Zehakî ye. Çawa xweza namire û 
tevî biharê diveje, berdewamiya Kurdan jî di 
xebata azadîxwazane ya xwe de selimandî ye 
qerisîna dîktatoriyetê û kirêveya stem û zordariyê 
qet nikarin mistên vîna asin ya wî gelê û û bêhîs 
bikin û hêviya keskiya serebstiyê jê bistînin, li mêj 
sal e zistanperwerên mejî cemidî, cehd û hewlê 
didin têhn û germahiyê ji agirê hêviya me bistînin, 
lê eva agirî Newrozê ye û hemû salê caneke nû 
dide hêviyên me û xermana komployên dujmin 
dişewitîne; lewra bê hêcet nine ku dibêjin: 
Cejneke kevn ya Kurdan e, bi xweşî hateve. 

Em îsal jî di demekê de cejna Newrozê pîroz 
dikin ku hêşta sîbera reş û tarî ya dîktatoriyetê, 
baskê xwe bi ser îranê û Kurdistana me ya 
xweştivî de kişandiye. Niha jî ciwan, jin, 
rewşenbîr, kedkar, azadîxwaz û bi giştî tev çîn û 
qatên civaka îranê di bin zextên herî dijwar yên 
aborî, siyasî û civakî de ne. Rejîma dîktator ya 
îranê ku tu cure rewayî û berheqiyek ji cem xelkê 
îranê û civaka navneteweyî nemaye, ji bo 
parastina desthilata binajoxwaz ya xwe ji aliyekê 
penah biriye ber teyarkirina xwe bi hemû çekeke 
tevkuj û ji aliyê din jî hov û dirindane xelkê îranê 
yê mandî ji desthilatê û neteweyên bindest yên vî 
welatî ji ber daxwaziyên xwe ên rewa xistine bin 
givaş û çewisandinê. Bikaranîna tund û tûjî û 
qirkirinê bi merema parastina desthilatê, 
mekanîzma dawî ya her hikûmeteke dîktator e. 
Heman ew hikûmetên ku serdemekê û ji bo 
demeke kin û demkî bi hinek dirûşm û sloganên 
xapêner û soz û ehdên "Utopia"a (cîhaneke 
xeyalî), bala parek ji xelkê bo aliyê xwe bikşînin û 
dengê wan werdigrin. Rejîma Komara Îslamî di 
destpêka hatine ser şola xwe de bi mifah wergirtin 
ji hesta şoreşvanî ya xelkê û nerazîbûn û bêzarî 
ya wan ji rejîma Paşatiyê, karî bi xapandina hemû 
aliyên siyasî yên din dûr bixe yan ji holê rake û 
bingeha paşverûyî, dîktatorî û zorxwaziyê ava 
bike û şoreşa neteweyên îranê ji rêyê der bixe. 
Her ji yekem sala hatine ser kara xwe, dest da 
serkut, qirkirin û çewisandina azadîxwaz û 
cudabîrên îranê, neteweyên îranê û bi taybetî 
neteweya Kurd bi sedema azadîxwazî û daxwaza 
mafên xwe ketine ber êrîşên herî tund û xurt yên 
hikûmetê. Bi vî awayî hêdî hêdî û piştî demeke kin 
naveroka wê ji gel re eşkere bû û rûçikê qirêj yên 
wê ji bo xelkê xuya bû. Nebûna azadiyên siyasî û 
civakî, rewşa nebaş ya aborî, giranî, bêkarî, 
riziyok û dehan pirsgirêkên din yên civakî wek 
berfirehiya îtiyad (kêşandina madeyên narkotîkê), 
berçaviya hilatina mejiyan û hwd..., xelkê bizalhatî 
yê îranê anî ser vê baweriyê ku ji vê çendê bêtir 
nikarin vê rejîmê tab bikin, lewre hêdî hêdî dengê 
nerazîbûna xelkê bilind bûye. 

Heke em lênihêrînekê bi ser siyasetên îranê di 
sala derbasbûyî de bidin, ji me re xuya dibe ku di 


vê salê de pêvajoya 
şermemezarbûna Komara Îslamî ya 
îranê bezîneke zêdetir bi xwe ve 
dîtiye. 

Li mêj^sal e rejîma Komara 
Îslamî ya îranê, bi sedema 
dijberîkirin tevî prosesa aştiyê ya 
Rojhilata Navîn, binpêkirina mafên 
mirovan û piştevanîji terorîzmê di 
bin zexta navneteweyî de ye û bi 
gunehbar hatiye naskirin. Di çend 
salên borî de tirseke mezintir li dor 
îranê ji bo civaka navneteweyî 
derketiye holê, ew jî teyarbûna vê 
rejîmê bi çekên Etomî ye. Rejîmek 
ku rêzê ji tu bingeh û qanûnek 
mirovî û navnetewî nagire, piştgirîji 
terorîzmê û berfirehkirina wê 
berçaviyê yê kiriye siyaseta xwe ya 
sereke, civaka navneteweyî zexteke 
zaf yê xistiye ser ku heke dest ji 
dewlemendkirina Uraniyûmê ber 
nede, dê bi encameke nebaş re 
berbirû bikin. Nemaze ku di van 
çend mehên borî de welatên Çîn, 



NEWROZ BIBÎRANÎNA AZADÎ , 
YEKÎTÎ Û SERKE VTINÊ BISER 
XWÎNMIJÊN WEKÎ ZEHAKÎ YE 

Rûsya û Yekîtiya Ewropayê jî ku berê 
li hember îranê bi nermî dilivîn, em 
dikarin bibêjin tevî Amerîka 
hevdeng bûn û di Ajansa Vejena 
Etomî ya Navneteweyî de, aqibet 
dosya Etomî ya îranê ji Konseya 
Ewlekariyê ya Rêxistina Neteweyên 
Yekbûyî şand. Bi liberçavgirtina vê 
rastiyê ku rejîma îranê hetanî niha 
wiha dayiye xuya kirin ku bi tu 
awayekê naxwaze dest ji pirojektên 
xwe yên Etomî berde û gotûbêjên 
wê jî tenê ji bo kuştina demê û 
bidestxistina derfet û delîveyê hewce 
ye. Tê çavnihêr kirin ku pirsgirêk ber 
bi aloziyeke zêdetir biçe û di encamê 
de Konseya Ewlekariyê cezaya tund 
bi ser îranê de bisepîne û welat rastî 
kirîzeke kûrtir bike. 

îran wekî bingeha terorîzmê û 
serekaniya hizrî û madî ya vê 
berçaviyê wek kite çeka xwe û 
lahêza givaşê ji bo parastina xwe û 
cî bi cî kirina armacên siyasî û 
îdeolojîk yên xwe bi kar tîne. Bo 
mînak, îran rasterast û ne rasterast 
di welatê îraqê de terorîzm û 


netenahiyê xurt dike, vê siyasetê jî bi du 
armancên sereke dişopîne: Yekem, çeqandina 
Amerîkayê di^wî welatî de, bona vê çendê ku 
nekare li ser îranê bifikire û ew cerbînên ku 
dixwaze li îranê cî bi cî bike, rastî têkçûnê 
bîne. Armanca duyem ku heta qasekê 
pêwendî bi heman merema yekem ve heye, 
xurtkirina pirgirêka qewmî û olî wekî teqîna 
Samerayê yan terora Mihemed Baqir Hekîm, 
eva cuda ji vê çendê ye ku rejîmê bo ji holê 
rakirina neyarên siyasî û jarkirina opozîsyonê 
jî pir caran bi vî awayî bi kar aniye ku em 
Kurd ji goriyên sereke yên vê siyaseta qirêj û 
nemirovane ya Komara Îslamî ne. 

Demokrasî çi wekî sîstem û çi wekî kultur, 
bi tevahî tevî bingehên Komara Îslamî ya 
îranê dij û natebah e. Demokrasî weke 
sîstema parvekirina desthilatê, piloralîzm, 
azadiya hilbijartinan, hebûna derfeta cih 
guhertinê di desthilatê de, azadiya 
raderbirînê, desthilata gel û qanûnê bi giştî 
tevî sîstema totalîter, munolog, take partîtî û 
dîktatoriyeta Komara Îslamî dijber û nenas e. 
Di warê kulturî jî tu yek ji xasmaniyên 
demokrasiyê yanî hebûna ruha xwegorî 
kirinê, bi hev re bûn, pejirandina cudahî û 
xwesteka azad di desthilata Komara Îslamî de 
nahê dîtin. Lewra pêvajoya 
demokratîzasiyonê ku niha hemû cîhan û 
nemaze Rojhilata Navîn bi xwe ve girtiye, 
rûyê veguhartina wê ber bi welatên 
dîktatorlêdayî weke îranê ye. Rejîmek ku 
heta hebûna Tekiya Dewrêşên "Nemet Elahî" 
li Qomê pê nahê qebûlkirin û wan dihilweşîne, 
çawa dikare xwe tevî pêvajoya 
demokratîzasiyonê rê bixe.? Karwanê 
demokrasiyê di rê de ye û yê bûye axiv^û 
mijara hakim ya civaka navneteweyî û îranê 
jî. Lewra di serdemê cîhanîbûnê û gundê 
cîhanî de, teoriya pêkanîn Giravek ji 
paşverûyî û dîktatoriyê ji aliyê rejîmê ve pitir 
weke xeyalek pûç û vala diçe. 

Yek ji bûyerên herî girîng yên sala borî di 
îranê de, hilbijartina Mehmûd Ehmedînejad ji 
bo posta Serok Komariya îranê bû. Piştî vê 
çendê ku ji bo heyamê 8 salan binav 
Reformxwazên rejîmê bi serokatiya Mihamed 
Xatemî, bîr û raya giştî ya gel û cîhaniyan 
bendewarê pirsgirêka guhertinên kartonî di 
îranê de kir û li pey vê yekê ku him ji bo 
xelkê îranê û him civaka navneteweyî bê 
mifahî û bênaverokiya wê senaryoyê ron û 
zelal bû, xelkê îranê bi giştî û nemaze gelê 
Kurdistanê rêya baykotkirina hilbijartinê girte 
pêşiya xwe. Lê rejîmê ji bo man û hebûna 
xwe û mifah wergirtin ji tev fend û fêlekê bi 
hilbijartina terorîstekî tundrew weke Mehmûd 
Ehmedînejad xwe ji bo berbirûbûn bi 
qonaxeke nû re amade kir. Ehmedînejad her 
ji destpêka hatine ser kara xwe, xebitiye li 
gor dîtin û nêrînên xwe serdemê şoreşê 
vejîne û ser li nû tund û tûjî, serkût û 
perçiqandinê pêtir ji salên çûyî jî bi ser xelkê 
de hakim bike. Tepeserkirina serhildan û 
kuştina xelkê Kurdistanê di havîna derbasbûyî 
de, qirkirina serhildanên xelkê li Ehwazê, 
qedexekirina rojnameyan, girtina rewşenbîran 
û rojnamevanan, serkutkirina girevgirtin û 
xwenîşandana aram ya kedkarên Şîrketa 
Ajotonê bi awayê herî hov, tepeserkirina 
xwenîşandanên li bajarê Makû, kuştina sedan 
kes ji kasibkarên Kurdistanê di bin navê 
berevanîkirin ji qaçaxê û nimûneya herî nû jî 
êrîşa hêzên tepeserkar yên rejîmê bo ser 

civîna jinan bi hinceta rêzgirtin ji Roja Cîhanî ya Jinan di roja 8'ê 
Marsê li Parka Xwendekar a li Tehranê û hwd..., mînakên siyaseta 
şerxwaz ya Ehmedînejad in. Eva serbarê wan şaşî û çewtiyên siyasî 
ne ku Serok Komarê rejîmê weke destegul di avê de berdane û îran 
di dunyaya derve de pêtir dûr xistiye û ev ramane di bîr û raya giştî 
ya cîhanê de xurt kiriye ku rejîma îranê tirseke mezin bo ser aştiya 
cîhanê ye. 

Kurdistanê di sala borî de salek tejî pirsgirêk û bûyer derbas kir. 
Serhildanên seranserî yên havînê û serhildana vê dawiyê ya bajarê 
Makû û çend bajarokên derdora wê, hilgirê peyameke herî girîng in. 
Bilindbûna asta hişyariya neteweyî ya Kurd û têgihîştina wan ji maf û 
rewşa wan ya niha ji aliyekê yê bûye sedema hilbûna geş a xebatek 
gelî û ji aliyek din jî rewşa Kurdistana îraqê û rola Kurdên vî parçeyî 
ji Kurdistanê di diyarîkirina çarenivîsa xwe de û beşdariya wan li 
hikûmeta nû ya îraqê de, ev guman û şike verevandiye ku serkevtina 
Kurdan û serbestiya Kurdistanê ne mimkun û xewn û xeyal nine. 
Çaxekê ku em dibînin Kurdistanê hikûmeta xwe heye û Pêşmergeyek 
serokatiya wê dike, demekê ku em dibînin Serok Komarê îraqê 
Pêşmergeyekî rojên dijwaryên xebatê ye, agirê hêviya Kurdên 
parçeyên din jî bi serkevtin û serbetiyê gurtir dibe, lewra weke me 
dît ku xelkê Kurd bi wêrîneke zaf ve di havîna îsal de li Mehabadê 
hatine ser rêgehan û pişta rejîmê xistin lerizînê. Ji vê çendê girîngtir 
ewa bû li pey Mehabadê, xelkê bajarên din yên Kurdistanê jî ji bo 
nîşandana hevdengiya xwe tevî xwîşk û birayên Mehabadî yên xwe, li 
Şino, Sine, Seqiz, Pîranşar, Merîvan, Serpira Zehaw, Pawe, 

Kamyaran, Kirmaşan û Bokanê jî hatine ser rê û şeqaman û rûpeleka 
din ya zêrîn ji hevgirtin û xebata mafxwazane ya neteweya xwe bi 
dîroka vî gelî zêde kirin. 

Her çiqas rejîmê piştî qirkirina xwenîşanderan û girtin û kuştin û 
bê ser û şûn kirina wan, bawer dikir derbek wisan xistiye ku Kurd 
fikrê ji serhildanê nake, lê agirgeha Kurdayetî û azadîxwaziyê dîsan û 
vê carê di bênan û seqema zivistanê de, li çiyayê Agirî û li bajarê 
Makûyê serî hilda û Kurdan selimandin ku tu hêzekê karîna 
têkşikandina vîna wan nine. 


SIYASÎ 

Heke em lênêrîneke bilez li rewşa siyasî, aborî, civakî ya 
xelkê Kurdistanê bikin, bi hêsanîji me re xuya dibe ku neteweya 
Kurd di vî para Kurdistanê de, li çi rewşeke nebaş û ne jêhatî de 
dijîn, nebûna civaka medenî(sivîl), azadiya siyasî û demokrasî, 
siyaseta helandina Kurd, binpêkirina hemû mafeke mirovî û 
neteweyî, giranî, riziyoka gişt alî, bêkarî, jarî û xizanî û zêdebûna 
komek pirsgirêkên civakî weke îtiyadê, civaka Kurdistanê yê 
gihîjandiye asta teqînê. Evane ji aliyekê û ji aliyê din jî 
bilindbûna asta hişyarbûna neteweyî û jorde çûna pileya 
daxwazên berheq yên neteweya Kurd, rewşeke hêja û jêhatî ji 
bo xebata neteweyî û serhildaneke gelî pêk aniye ku li jor me 
qala çend nimûneyên berçav yên wê di sala çûyî de kir. 

Wekî me bas kir û ji bûyerên van çend salên dawî yên 
Kurdistanê, îranê, herêmê û cîhanê re xuya ye, pêşeroja 
serkevtinê gelek ronahî ye û weke çawa bihara xweziyê li 
berahiya me ye, bihara azadî û serkevtinê jî yê nêzîk bûye. 
Hewceye ji hemû demekê pêtir em tebayî û hevgirtina xwe 
biparêzin û bi mifah wergirtin ji waneyên demokrasî û 
netewexwaziyê, gavên dawî yên serkevtinê bi qahîmî bavêjin. 

PDK îranê di vê roja neteweyî de, soz û peymanê tevî we nû 
dike ku heta roja azadiyê û gihîştin bi bilindiya serkevtinê qet 
dest ji xebatê ber nade û ji bo demekê jî dest ji cehd û 
hewildanan di vê derheqê de hilnagire. Em li wir pişgirî û 
hevdengiya xwe bi gişt xwenîşanderan, girevgirtiyan, girtiyên 
siyasî, malbatên şehîdan û tev xelkê Kurdistanê didin xuya kirin 
û tevî eyankirina spas û pêzanîna xwe ji bo hemû xebat û 
xwegorîkirina we, di vê cejna neteweyî de, em peymanê bi we re 
nû dikin ku hetanî qonaxa dawî ya azadî û serbestiyê, em dê bi 
we re bibin û ji bo demekê jî dest li nava destê Kurdistanê û we 
jî bernadin. 

Dîsan Newroza pîroz be 

Bi hêviya wê rojê ku Kurdistanek serbest de, em bi hev re 
cejna Newrozê û azadiyê pîroz bikin. 

Peyama Newrozî Ya Sekreterê Giştî Yê PDK îranê, Rêzdar Mistefa Hicrî 

"Em bi vê hêvî û xweziyê pê davêjne sala nû ku Newroza 
îsal her tenê nûbûna sale nabe, belkî destpêka saleke nû 
ji guhertinan ber bi azadî û serbestiyê jî bibe" 


H evwelatî ên hêja! 

Gelê Xebatkar yê 
Kurdistanê! 

Beşdarên şahîya Newrozê! 

Newroz, nûbûna xwezayê, cejna 
kevnar ya Kurdan ji hemû neteweya 
Kurd ku li her cihekê bin, ji xelkê 
îranê û ji we Kadro û Pêşmerge, 
endam û alîgirên PDK îranê pîroz be. 

Li sala borî de xebat û berxwedanî 
dijî dîktatorî û serberedayiyê dom 
hebû û binpêkirina mafên mirovan 
berdewam hate meşandin, rejîm tev 
komplo û tund û tûjiyek ji bo serkut, 
çewisandin û bi çokde anîna xelkê bi 
kar anî, lê ji bilî rûreşî û bê encamiyê 
çi din jê re nemaye. Heta diyarîkirina 
kesek wekî Mehmûd Ehmedînejad û 
dewleta polîsî û ewlekariya wî jî 
nekarî tiştekî ji meseleyî biguherîne. 

Di asta seranserî de dîsan 
qedexekirina belavok û rojnameyan, 
xwenîşandanên xwendekaran, tund û 
tûjtir ji salên çûyî berdewam bû. Di 
vê derbarê de dijberî kirin û 
mafxwaziya kedkar û rêveberên 
Şîrketa Ajotina Otubosan li Tehranê û 
neyariya jinan cihê taybetî li xebat 
dijî rejîmê û mikumbûn ji bo 
bidestveanîna mafên xwe tomar kirin. 


Ewa ku em dikarin derheq têkoşîna 
neteweyên bindest di heyema sala 
1384'an de, di vê derfet û delîveyê de 
îşare pê bikin, xurtbûna zêdetir ya seha 
neteweyî, hişyarî û zanebûna bêtir li ser 
mafên xwe yên berheq û xwegorîkirin 
bona bidestveanîna van mafane bûn. Di 
vê çarçoveyê de hewce ye em qala 
xebat û berxwedaniya xelkê neraziye 
Ereb yê Başûr bikin. Her çiqas di wê 
xebata berheq de sedan kes ji xelkê 
bêpar û bindest yê wê herêmê hatine 
şehîb, birîndar û zindanî kirin, lê xebata 
wan her didome. 

Kurdistana me ya delal û xweştevî jî 
bi dirêjahiya sala derbasbûyî qada 
berxwedanî û xebata xelkê şoreşvan û 
netis yê Kurdistanê, nemeze ciwanan 
dijî kirêgirtiyên Komara Îslamî ya îranê 
bû. Gelê Kurd li seranserî axa 
Kurdistanê de, li îlam heta Makûyê 
dehan liv û meşên nerazîbûnê yên 
biewle dijî kiryar û kirinên rejîmê 
lidarxistin û daxwaza mafên xwe yên 
siyasî û civakî kirin, lê bersîva daxwazên 
van bi serkut û tund û tûjiyê hate dayîn 
û dehan kes jê hatne şehîd kirin û 
sedan kes birîndar bûn û li girtîgehên 
reş û tarî yên rejîmê hatne xistin, yan ji 
ax û şûn û warê xwe hatne dûr kirin. 

Fedakerî û berxwedaniya neteweyên 
bindest yên îranê, nemaze neteweya 
Kurd di dema sala derbasbûyî de, ji 



hemû cîhanê û desthilatdarên Komara Îslamî 
re xuyand ku ev xelke amade ye hemû 
gorîkirinekê bide, lê ji xwestek û daxwaza 
xwe ji bo bidesveanîna mafê demokratîk û 
berheq yên xwe paşde nekişîne. Rejîm jî 
gelek ji vê çendê rebentir e ku bişêt bi tund û 
tûjiyê xelkê bitirsîne. 

Di vê hinceta pîroz de, em silavan dişînin 
bo canê paqij yê hemû van keç û kurên 
canbextkar û şoreşvan ku di rêya rizgarî û 
azadiya gelê xwe de jiyana xwe ji dest dan. 
Silav û peyama sozdarî û hevpêwendiyê ji bo 
wan qehrimanan ku îşkencaya hovane ya 
kirêgirtiyên rejîma nezanî û tarîtiyê pişta wan 
neçemandiye û niha jî di girtîgehan de sirûda 
azadiyê dibêjin û hazir in ku bihar, ronahî û 
hezkirinê ji bo gelê xwe wekî cajnane bînin. 

Lê hevwelatî yên rêzdar! 

Salek ku niha me hembêz ji bo vekiriye û 
diçin pêşwaziyê wê(sala 1385'an), avisê gelek 
bûyer û guhartinan di îranê de ye. Piştî nêzîk 
bi 28 salan terror û piştevanî kirin ji 

Demokrasî, Biha Û Piratîka Wê 


Beşa 24 


Kurmanc Hakkî 
kurmanchakki@yahoo.com 


B 


erhevdana gîştî 

Di beşa berê da hate 
gotin ku vekirîtiya 
ûtîralîzmê ji bo baştir 
bûna encamên biryarê 

desthilatdarin. Ew encame jî 
girêdayî bi wê yekê ne ku heta 
çiqasî li mafê xwe ji bo 
bidestveanîna zanyariyan li ser 



exlaqî ye. Di pirtûka 
Aştiya Hergavî 
(1975/2000) Kant dibêjê: 
"Ew karên ku pêwendî bi 
mirovan hebe, şaş e ger li 
ser bingehekê hatibe 
damezrandin ku bi eşkere 
bas jê neyê kirin." Kant 
hizra eşkere bêjiyê bi 
Ezmûna jîrîtiya paqij 
linav dike, ku divêt ji bo 
hemû wan biryar û kar û 
qirarên ku pêwendî bi 


terorîzmê, derew kirin tevî xelkê îranê û 
cîhanê, binpêkirina mafên mirovan, dijberî 
tevî aştî li herêmê û maytêkirin di di kar û 
barê hundirê welatan û li serveyî tevan kar 
kirin û mikûmbûna rejîmê li ser 
domandina projekta Etomî ku armanca wê 
ya dawî û bingehîn çêkirina çekên Etomî 
ye, aqibet mijûl e dunya û nemaze Rojava 
dijî ew hikûmeta biyom û serberedayî 
yekdest û hevgirtî dike. 

Pêvajoya bûyeran ber bi vê çendê diçe 
ku di vê salê de Komara Îslamî ya îranê bi 
mêjiyek kevn û siyasetek berê û bi komek 
kirîz û pirsgirêkên nû yên hundirîn û 
derveyî re, bikeve ber dijberjya micid tevî 
xelkê vêzar û azadîxwaz yê îranê li hundir 
û cîhana pêşketî di asta navneteweyî de. 
Bêguman di vê dijberiyê de aliyê têkçûyî û 
torandî rejîm e û em guneha amadekarî 
kirina wê dijberiyê û encamên ne çavnihêrî 
kirî yên nexweş ji bo xelkê îranê, dixin 
stûyê rejîma Komara Îslamî ya îranê. Em 
dibêjin gelê Kurd û hemû gelên din yên 
îranê azadî, aştî, şabûn û bexteweriyê 
dixwazin û ji şer, dîktatorî û paremayiyê 
ku berhema zêdetir ji çarêka sedsalekê ya 
desthilata vê rejîmê ye, vêzar in. 
Hevwelatî ên hêja! 

Di vê dijberî kirinê de em wekî gelê 



Wêneyek ji beşdarên şahiya Newroza 2006 'an , 
li binkeya Deftera Siyasî ua PDK îranê 

Kurd û partiya wê ya pêşeng, PDK îranê 
wek hergav di êniya azadî, demokrasî û 
aştiyê de ne, lewra wezîfa ser milê me ye 
ku bi amadebûna zêdetir û baweriya 
qahîmtir, hevalbendî tevî neteweyên din û 
cîhana pêşverû vê dijberiyê bidomînin, 
heta wê dema ku em siya giran ya vê 
rejîmê li ser xwe û gişt cîhanê ji holê rakin 
û hikûmeteke hilbijartiya gel li cihê vê ava 
bikin. Xuya ye di vê xebatê de hemû 
şêrejin, xwendekar, kedkar, ciwan û bi 
giştî tev tex û qatên hişyar û zana yên 
welatê me bi me re ne û ya ku bêtir jîjar 
dibe, Komara Îslamî ya îranê dibe. Di vê 
xebet û dijberiyê de serkevtin ji bo gel û 
neman ji bo dijî geliyan e. 

Em bi vê hêvî û xweziyê pê davêjne 
sala nû ku Newroza îsal her tenê nûbûna 
sale nabe, belkî destpêka saleke nû ji 
guhertinan ber bi azadî û serbestiyê jî 
bibe. 

Lewra cejna Newrozê û sala me ya nû 
pîroz û dê bibe sala bidesxistiyên 
bihagiran. 

Hemû rojên we Newroz û Newroza we 
pîroz be 


biryar û hegerên biryara desthilatdaran 
çalak in û her wisa bi seha 
berpirsiyariya biryarderan hatiye 
girêdan, ku çiqas bi soz û peymanên 
xwe wefadarin. Di vê beşê de em dê 
felsefeya exlaqî ya Kant û teorî ya 
Habermas şirove bikin. 

Felsefa exlaqî ya Kant wek 
bingeha demokrasiya delîberatîv 

Li gor teorîzanên demokrasiya 
delîberatîv bingehên biryarên siyasî 
divêt li ser xîmê otonomî û yeksaniya 
navbera mirovan û gotûbêj û diyalogek 
jîrane û rasional bê damezrandin. 

Merem ji yeksaniya mirovan rêzgirtina 
wekhev li hemû endamên civakê ye bi 
wê awaya ku li teoriya Beitz de li beşên 
derbazbûyî hatiye bas kirin. Otonomî bi 
wateya serxwebûna mirov li lêkwedan û 
hizir kirin û biryardanê tê. Gotûbêj û 
diyaloga jîrane û rasional jî bi wê 
wateyê tê ku takekes dikaribin û ew maf 
û erkane hene ku qezawetê li ser 
argûmêntên hatî kirin bikin. 

Li felsefeya exlaqî ya Immanuel Kant 
(1742 - 1804) de bi awayekî herî baş 
bingehên demokrasiya delîbratîv tê 
dîtin. Destewajeya navîn ya felsefeya 
exlaqî ya Kant erk (wezîfe) ye, ku li gor 
wê karên ku dibe bên kirin, divêt li ser 
bingeha rehaye (mutleqe) fermanê 
hatibe damezrandin. Mirov divêt tenê 
wan karana biket ku di çarçoveya exlaqî 
ya hizra wî de bihê pesend kirin. Bo 
nimûne bicî negehandina soz û peyman 
bi wateya bê exlaqiyê tê, ji ber ku bicî 
neanîna peymanan dibe sedema ji nav 
birina baweriyê û di dawî de mirov bi 
xwe, xwe ji nav dibe. 

Ger mirov erka xwe bi cih bîne û 
wefadar bi bingehên exlaqî be, em 
dikaribin bibêjin ew otonom e. 

Hevgirtina mirovên otonom dikaribin bi 
padîşehên armancê bên linavkirin. Ew 
desteya han dibe sebebê pêkhatina 
niyeta baş ji bo armanca mirovanetiyê 
û rêzgirtin ji mirovayetiyê wek armanc, 
ne wek alavk ji bo gihîştin bi armancê lê 
tê. Felsefeya exlaqî ya Kant berî ku bi 
rastiyên exlaqî bê pesin kirin, dikaribe bi 
îdealên exlaqî bên nas kirin. 

Hewce bi baldanê ye ku giştîbûn bi 
hizra Kant curekji ezmûna bicihanîna 

1 communication, pêwend, 


jiyana mirovahiyê heye berxwe bigire. Li 
dîtingeha siyasî de armanca Kant li 
Ezmûna jîrîtiya paqij ewa ye ku ew 
biryarên siyasetvan û biryarderan ger 
sebeb û bingeha wan bi eşkere nehê 
bas kirin, şaş e. Çunkî biryarên eleqedar 
bi mirovan û welatiyan divêt li ser 
bingehên aqilanî damezrabin ku 
biryarder bikaribin di nav civakê de 
berevaniyê jê bikin. 

Hizra Kant û argûmentên ûtîralîzmê 
di vê derheqê de bo berhevdanê dibin. 

Ji ber ku li gor ûtîralîzmê, ger eşkereyî 
encamek baştir li nihênîtî û nepeniyê 
hebe, vekirîtî tê pêşniyar kirin. Di 
hember de bi hizra Kant vekirîtî di 
biryaran de wek eslek deontolog e. Bi 
wê wateyê ku heke biryarên ku tên dan, 
exlaqî ne tu hegerek bo veşartina wan 
biryarane yan hegerên wana namîne û 
ew biryarane û biryarder divêt şiyana 
eşkerebêjî û vekirîtiyê bê tirs hebin. Di 
wê mêzegehê de argûmênt û hegera 
ber base Kant ji bo vekirîtiyê 
(şefafiyetê) bihêztir li hegerên 
ûtîralîzmê ye, her çend hegerên 
biryardanî ne hewceye, ji ber hizr û 
ramanên bi sedema vekirîtiyê rexne hatî 
kirî nabe zû teslîm bin. Wek antî têza 
wê yekê mirov dikare bêje ku 
argûmenta eşkerebêjiya Kant bi jariya 
hizra wî ye. Ew argûmênta han dibe 
hegera wê yekê ku mirov bo nimûne 
pirsyara jêrîn li xwe bike: "Erê gelo ew 
siyaseta min hilgirtiye dê bikaribe 
taqeta bîr û raya giştî bîne?" 

Di hizra xwe de Kant ne tenê ye. 
Hizrên "John Rawls" û "Jurgen 
Habbermas" gelek hevgirtinên hizrî tevî 
Kant hene. Her du alîgirên hizra yeksanî 
û otonomiya takekesane û her du jî 
piştgiriyê li vekirîtiya dîbat û basên 
normatîv dikin. Hizra exlaqî ya Kant 
dibe hegerê wê yekê ku di demokrasiya 
dêlîberatîv de hizr û raman û biryarên 
siyasî bi awayekî berfireh bikevin ber 
berhevdanê. 

Di ramanên Habermas û Raws de 
her wiha hinek cudahî jî tevî hev hene li 
ser demokrasiya delîberatîv. Rawls 
nûneratiya Lîberala Anglo Amerîka dike, 

di hember de Habermas alîgirê mekteba 
rexnegire Firankfortê ye. Konstraktîvizma 
(sazane) Rawls tenê pêwendî bi yasayên 
jiyana siyasî hene, lê teoriya Habermas 
hemû tiştan derbarê heqdariya dîtin û 
argûmentan de di ber xwe digire. Di 
teoriya wan da her wisa nêzîk bûn û 
naskirina demokrasiya delîberatîv cuda ye. 
Alîgirên Rawls ser mijara çewaniya mifah 
wergirtina takekes ji mafên xwe li hizra 
demokrasiya dêlîberatîv radiwestin. Her 
wisa Rawls û alîgrên wî li ser mijara çend 
alîtî û firerehendiyê li demokrasiya 
dêlîberatîv û çareserkirina pirsgirêk û 
konfilîktan di wê sîstemê de kar kirine. Bi 
hizra Habermas arîşa niha ya demokrasiyê 
tevlîheviya civaka nû ye, ku dibe hegera 
giran kirina basa demokratîk û hizr û 
berhevdana mirov. 

Teoriya li ser bingeha 
komûnîkasyona Habêrmas 

Li berhemên berfireh yên "Jûrgen 
Habermas" de, li ser mijara demokrasiyê 
ya ku rola herî navîn û berçav digêre 
teoriya wî li ser teoriya komûnîkasyona 1 
bikare û têgihîştina wî li ser ravekirina 
vekirî ye di demokrasiya li ser bingeha 
nûnerayetiyê (dêlîberativ)de. Bingeha 
teoriya komûnikasyona bikar li ser rast û 
dirust bûna wan faktên ku tên ber basa 
biryarderan (validate) û her wiha rastiya 
basên pêwendîdar bi pêşveçûnê hatiye 
damezrandin. Cudahiya teoriya Habêrmas 
digel Rawls li ser pênase kirina 
dadperweriya siyasî ye. Ku di vê derbarê 
de teoriyên Habêrmas bi armanctir û 
girantir in. 


Bi awayekî sakar em dikaribin 
êtik (exlaqa) dîskursa yan êtika 
guftigûya Habermas bi awayê jêrîn 
bidin nas kirin: Destewajoya gelek 
giring û berçav di wê teoriyê de 
komûnîkasyona îdeal wate dema 
axaftinê 1 ye. Sirûşta 
komûnîkasyona îdeal di wê de ye ku 
diyalog li ser bingehek rasiyonal û 
otonomiya exlaqî ya takekesan 
hatiye damezrandin. Li 
komûnîkasyona îdeal de aliyên 
guftûgo û diyalogê yeksan û serbest 
in li giranî dan bi pirsgirêkan. Her 
wisa merc bo diyalogek 
dadperwerane bo hemûyan wekhev 
e. Her wiha li komûnîkasyona îdeal 
de aliyên komûnîkasyonê rasiyonal 
in, bi wê wateyê ku ewa ku dikeve 
berbasê nek takekes, belkî ew 
babeta ku ji aliyê takekesan dikeve 
rojevê, pirsa berbas û diyalogê ye. 
Nirx û cihê baweriya argûmêntên 
ber rojeva axaftinê li gor belge û 
heger û faktên babetê tên diyar 
kirin. Di rewşek wilo da giring ew 
kesê babetê pêşkêş dike nine, 
giring ew babete ye ku dikeve 
rojevê. 

Li gor Habermas di biryarên 
demokratîk de cihê bawer bûn û 
exlaqî bûn yan lêgitmîsiya basên 
hatî pêşkêş kirin, berî hert tiştekê 
tê. Babetên cihê baweriyê ew babet 
in ku hemû aliyên diyalogê di dema 


baskirinê de, rastiya wê qebûl bikin. 

Encama komûnikasyona îdeal dikaribe 
konsênsûs an hevdengiya tev aliyên 
beşdar di diyalogê de be. Bi vî awayî 
guherîna babetên ber basê bi xalên 
normatîv dikaribe bi komûnîkasyona îdeal 
bê nas kirin. Merca gehiştin bi konsênsûsê 
di komûnîkasyona îdeal de ewên xwarê ne: 
Axaftinkar û beşdarên diyalogê peyv û 
pêvajoyên havbeş û hevwate bi kar bibin. 
Ew argûmênt û konsênsûsa pêkhatî li ser 
bingehê şaşiyan pêk nehatibe. 

Li gor wan mercên serê hatî nîşan kirin, 
Habermas (1996) mînaka lêgîtmasiya 
(yasayî bûna) biryara demokratîk dikişîne: 
Li gor wî biryarên demokratîk demekê 
yasayî ne ku em bizanibin ta çi radeyekê 
mercên komûnîkasyona îdeal cî bi cî kirine. 
Bi vî awayî teoriya Habermas hin mercên 
taybetî ji bo diyalogên demokratîk datîne ji 
bo pêkhatina berhevdana giştî: Hemû 
welatiyan divêt şansê adilane hebe li 
beşdarî kirin di bas û dîbatên giştî û vekirî 
de. Ew her wisa îdeala xwe ji bo 
beşdarîkirin li diyaloga vekirî de dide diyarî 
kirin: Welatiyê ku beşdariya diyalogan 
dike, divêt rastiya argûmêntan tenê li ser 
bingehê exlaqî bûn û mentiqî bûna wan 
berhev bide. Li gor wî, raya giştî girêdayî 
bi rasiyonal bûna komûnîkasyonê û 
beşdariya dadperwerane ya welatiyan e. 

Bi dîtina Habermas yasayî bûna 
biryarên siyasî bi wê girêdaye heta çi qas 
diyalog û rasiyonalîzma komûnîkasyonê 
hatiye parastin. 

Dom li hejmara tê de. 


Şahiya Newrozê Li Binkeya Deftera Siyasî Ya PDK îranê Hate Pîroz Kirin 


Agirî: Êvariya roja duşem, 29'ê 

Reşemeya 1384'an ya Rojî(20.03.2006), di 
rê û resmeke berfireh û hêja de şahiya cejna 
Newrozê di Fêrgeha "Siyasî-Nîzamî" a PDK 
îranê û bi pişikdariya endamên rêberî û bi 
sedan kes ji Kadro û Pêşmergeyên partiyê û 
mêvanan hat pîroz kirin. 

Rê û resm bi sirûda "Em rojî salî taze ye 

Newroze hatewe" ji aliyê Koma Hunerî ve 
dest pê kir. Piştre birêz Mistefa Hicrî, 
Sekreterê Giştî yê Partiyê, Peyama xwe ya 
Newrozî pêşkêş kir. Birêz Hicrî di peyama 
xwe de îşare bi bizavên nerazîbûnê di 
Kurdistanê û Xozistanê de û her wiha gireva 
nerazîbûnê ya karkerên "Şirketa Wahîd" û 
çalakiyên berbiçav yên^ xebatkarên tevgera 
jinan di Kurdistan û îranê de kir û sala 
rabihorî bi saleke pir destkevt zanî ku têde 
seha neteweyî a gelên bindest yên îranê bi 
awayekî balkêş û berfireh xurt bûye. 

Her wiha birêz Sekreterê Giştî yê PDK 
îranê, di peyama xwe de, îşare bi hilbijartina 
Mehmûd Ehmedînejad û kabîneya ewlekarî û 
leşkerî ya wî û tepeserkirina pitir a 
azadîxwazan û riftarên neberpirsane yên 
rejîmê di asta navneteweyî de bi taybet li ser 
bernameya çekên Etomî kir û sala borî bi 
salek ku serberedayî û dîktatoriya rejîmê bi 
asta herî bilid a xwe gihîştiye, da zanîn. 

Di beşek din a peyama xwe de, rêzdar 



Mistefa Hicrî geşdîtina xwe bi 
nisbet sala 1385'an a Rojî da 
eyanê û hêvî xwast ku di vê salê 
de neteweya Kurd û neteweyên 
din yên îranê bi armancên berheq 
yên xwe anku azadî, demokrasî 
û bidestveanîna mafên 
neteweyî şad bin. 

T evîlbûna Hunermend 
Tahir Xelîl Û Çiya Mamlê 
Coş Da Şahiyê 

Her du hunermendên 
dengxweş, Tahir Xelîl û Çiya 
Mamlê tevlî şahiya Newrozê û 
cejna sersala nû bûn. Hunermend 
Tahir Xelîl bi sirûda bi nav û 
deng a xwe "Le Qendîlî 
serberzewe" coşek germ da rê û 
resmê û dilê beşdaran şad kir. 
Her wiha hunermendê ciwan, 
Çiya Mamlê bi stiranên xwe rê û 
resm xemiland. 

Her li doma rê û resmê de 
birêz Mistefa Hicrî agirê Newrozê 
hil kir û piştre Koma Govenda 
"Rojhelat" bi pêşkêş kirina çend 
dawet û govendên folklorî rê 
resm xemilandin. Dawiya cejna 
Newrozê bi dîlan û xweşiyê dawî 
pê hat. 

SIYASI 


Bandora îranê Li Ser Rewşa Siyaî 


Selîm Zencîrî 

igel bihorîna pitir ji 3 salan li 

D ser destpêbûna şer û hiloşîna 
rejîma Bees û nêzîk bi 4 meh 
li ser hilbijartina Civata 
Niştimanî ya îraqê, lê hêj şer 

û pêvçûn, teqîn, kiryarên terorîstî û 
rehîngirtin û wd... di îraqê de her 
didomin. Ji aliyekî din jî dijayetî û 
hevrikiya hêzên siyasî û aliyên serkevtî 
di hilbijartinê de, kirîz û aloziyek mezin 
di îraqê de afirandiye. Ev çende yê bûye 
kosp û asteng li hember pêkhatina 
hikûmeta nû. Rewş bi qasekê aloz e ku 
hertim îmkana serhildana şerê navxweyî 
û parvebûna welat heye. Gutûbêj û 
dîskorsa di navbera nûnerên 
desthilatdar di îraqê de kêmtir û 
dijwartir bûye. Kiryar û çalakiyên 
terorîstî cuda ji îraqê, di cîhanê de jî 
zêdetir bûne û cehd û têkoşîna hêzên 
hevalbend bi serokatiya Amerîka bo 
gehîştin bi encamek erênî, cihgîrkirina 
aramî û tenahiyê û her wiha rizgarbûn ji 
rewşa nihoyî di îraqê de ketiye ber tirs 
û xeterê. 

Bi giştî em dikarin îşare bi 3 
sedemên bingehîn ku di têkdana rewşa 
îraqê de karîger û bibandor in, bikin: 

1. Hebûna endamên Bees yên 
wefadar bi Sedam Husên 

2. Hebûna girûpên terorîstî û 
tundrew bi piştevaniya îranê 

3. Desttêwerdana welatên cîran di 
kar û barên hundirê îraqê bi taybetî 
dewletên îran û Sûriyê. 

Li gor agahiyên çapemeniyan, 
sedemên bingehîn ku bûne kosp û 
asteng li ser rêya serkeftina prosesa 
siyasî û direng pêknehatina hikûmeta 
nû di navbera aliyên serkevtî di 
hilbijartinê de, yên jêr in: Li ser kar 
hilgirtina Ceferî li ser daxwaza 
Hevalbendiya Kurdistanê û Sunniyan, 
pirsa Federaliyê, pirsa Kerkûkê(mada 
58'an) û her wiha kêm kirina desthilata 
Serok Wezîr. 

Di vê navberê de çendîn caran tiliyên 
tawanbariyê bi terzekî berfireh, piştî 
hiloşîna rejîma Bees, ji aliyê Amerîka, 
Birîtaniya û hin welatên Erebî ve bi 
meytêkirin di kar û barên îraqê bo aliyê 
îranê hatiye dirêj kirin. îran bi dest 
hebûn di terora çend berpisiyarên îraqê 
û piştevanî kirin ji girûpên terorîstî 
hatiye gunehbar kirin, lê niha şîdet û 
rijdiya van êrîş û tawanane di rewşeke 
wiha hesas û dijwar a îranê û di asta 
navneteweyî de, yê bûye sedema vê 
yekê ku ev pirse bibe bi mijarek girîng û 
balkêş di rojeva cîhanê de. Vê mijarê 
alîkariyek zaf û xurt da bîr û raya wan 
kesan ku li ser vê baweriyê ne Komara 
Îslamî dixwaze rewşa îraqê aloz û bi 
qazanca xwe biguherîne û bandora xwe 
li ser guhartinên siyasî ji rêya mizextina 
pareyek zaf û hinartina bi hezaran kes ji 



îran piştevanî û alîkariya girûpên terorîstî li îraqê dike, çek û 
teqemeniyan bo nava îraqê dişîne 


alîgirên tundrew yên xwe bo îraqê dabinêt. Ji aliyê 
din serkevtina hevajbendî û hêzên Şîî yên alîgir û 
emegdar bi rejîma îranê di hilbijartina vê dawiyê û 
tekrewiyên Ceferî, şik û gumana ku îran di cehda 
pêkanîna hikûmetek mesebî, mîna xwe û emegdar bi 
xwe di îraqê de ye hebe, xurtir kiriye. 

Komara Îslamî bi karnameyeke reş di heyamê 27 
salan desthilatdariya xwe de çi di asta hundirîn, çi 
herêmî û çi jî navneteweyî de, niha rastî kirîz û 
astengan hatiye. Ji aliyê civaka cîhanî û nemaze 
Rojava ve li serxebat ji bo bidestxistina çekên Etomî 
ketiye bin zext û givaşeke zaf. Lewra rejîm ji bo 
rizgarbûn yan kêmkirina van zextane penayê bo her 
tiştekê dibe. Bi teybet eva ku dezgeh û saziyên 
ewlekarî yên îranê ji ceribînên şerê 8 salî di navbera 
her du welatan de bi başî haydarê rewşa îraqê ne û 
dikarin beşdarî û roleke nerênî a bihêztir di îraqê de 
bilîzin û di desttêwerdan û alîkarî kirin bi gerupên 
terorîstî, tundrew û neyarên prosesa aştî, demokrasî 
û tenahiyê di îraqê de destvekirî be. 

Her di vê çarçoveyê û li ser û bendê pêkhatina 
civînên Konseya Ewlekarî a Neteweyên Yekbûyî ji bo 
nirxandin û pejirandina biryarnameyekê bi dijî îranê 
li ser dosya Etomî, Amerîka dixwaze civaka cîhanî 
dijî îranê yekgirtî û hevdeng bike. Lewra vê carê Bûş 
rasterast rejîma Komara Îslamî di kiryarên terorîstî û 
li kuştina serbazên Amerîkayî di îraqê de tawanbar 
kir û daxuyand ku îran çek û teqemeniyan dide 
terorîst û neraziyan û rejîma îranê bi gefek mezin bo 
ser Amerîka û xelkê wê hesjband. 

Her wiha Birîtaniyayê jî îran bi êrîşên drjî hêzên 
Birîtaniyayî de gunehbar kir û da zanîn ku îran 
piştevanî û alîkariya girûpên terorîstî mîna Hizbula, 
Sipaha Mehdî a ser bi Melayê tundrew yê Şîî, 
Muqteda Sedr, Ensar El Sune û Sipaha Qodsê 
dide. Her wiha Birîtaniyayê îran bi bazerganî û 
qaçaxa çek û teqemeniyan bo îraqê û hînkirin û 
elimandina terorîst û neraziyan tawanbar kir. 

Di heman demê de îranê jî, Amerîka û Birîtaniya 
bi haydan û harîkariya neraziyan û bi desthebûn di 
pevçûn û bizavên nerazîbûnê yên îsal di Kurdistan û 
Xozistanê de gunehbar kir û disan jî tekez li ser 
derketina hêzên leşkerî yên biyanî li îraqê de kir. 
îran îdeayê dike ku divêt dagîrker bi derketina xwe li 
îraqê û spartina rêveberiya welat bi xelkê, derfetê ji 
bo pêkhatina tenahî, aştî û demokrasiyê di îraqê de 
pêk bînin. Bê guman armancên bingehîn yên Komara 


î Ya îraqê 

Îslamî ji destêwerdan di kar û 
barên hundirê îraqê di gava 
yekem de, kêmkirina zext û 
givaşên cîhanî li ser xwe li dor 
programên navikî yên xwe ye. 
Duyem, sergêjî, bendewar û 
mijûl kirina Amerîka û 
hevalbendan bi pirsên îraqê ji 
bo manordana pitir a xwe. 
Sêyem, piştevanî û avakirina 
hikûmetek nû bi 
desthilatdariya Şîiyên cihê 
baweriya xwe. Çunkî Şîeyên 
tunrew û malbata Elhekîm 
berê jî ji siyasetên Komara 
Îslamî bi dijî Sedam Husên 
piştgîrî dikirin û piştî nemana 
rejîma Bees jî, heta niha li bin 
kargeriya siyasetên îranê de 
bûne û çendîn caran jî 
tawanên ku rastî îranê li dor 
maytêkirin di kar û barên 
îraqê de dahatin, red û bê 
bingeh hesibandine. 



.Armanca îranê alozkirina rewşa 
tenahiya îraqêye û dijîprosesa azadî 
û demokrasiyê di îraqê de dixebite. 


Bi giştî şîdet û pitir bûna 
êrîşên terorîstî li îraqê, rewşa 
siyasî ya aloz, îmkana çêbûna 
şerê hundirîn, pêknehatina 
hikûmeta nû, tekrewî û 
pêrewiya hevalbendiya Şîîji 
siyasetên îranê û ji hemûyan 
girîngtir îmkana pêkhatina 
hikûmetek olî li bin tesîr û 
bandora Komara Îslamî de û 
wd, destê Amerîkayê girêdaye 
û naçar bi pejirandina 
biryarekê kiriye ku çend roj 
dibe bal û raya cîhanê bo aliyê 
xwe kişandiye^, ku ev jî 
gotûbêj digel îranê derheq 
pirsa îraqê ye. Bêguman 
encamên danûstandin û 
gotûbêjên Amerîka û îranê li 
ser rewşa îraqê dê wekî 
gotûbêjên çend salî yên 
Komara Îslamî bi sê welatên 
Ewropayê li ser doza Etomî ya 
îranê be û dê bê encam 
bimîne û îran tenê demê dikre 
û ditelifîne. 

CIVAKUJIN 


Rewşa Jinên Kedkar Yên Kurd 
Di Kûrexaneyên îranê De 

H er mîna hemû 
Kurdên din, 
jinên kedkar jî 

ji ber nebûna şol û bi 
taybetî nebûna kareke 
jêhatî, bi hezaran ji bo 
bidestveanîna bijîva 
jiyanê, alîkarîkirin bi 
hevjîn û zarokên xwe 
tevî mêrên xwe rû li 
karên herî giran yanî 
kar di kûrexaneyan de 
dikin. 

Kar kirin di 
kûrexaneyan de 
serbarê vê yekê ku 
kareke şev û rojî ye û 
di holeke gerim û di 

nava toz û xoliyê de dimeşe, divêt şev û roj kûrê bidin xebitandin û kerpûçan 
çê bikin, ne tenê ji bo jin û zarokan, belkî ji bo mêran jî kareke pir giran e. 

Jinên kedkar di kûrexaneyan deji aliyekê divêt ji bo birîn û komkirina 
kerpûçan û her wiha anîna axa gerim û paqijkirina holê, alîkariya mêran bikin 
û wekî wan di kûrexaneyan de jî kar bikin û ji aliyê din jî divêt xarinê çê bikin, 
nan bipêjin, aman û cilan bişon û zarokan jî xwedî bikin. Li vir de eyane ku jin 
li kûrexaneyan du hemberî mêran kar dikin. Jinên kedkar li kûrexaneyan de tu 
demek ji bo bêhnvedanê nînin û dema ku hemû endamên malbatê ji bo 
vehevandin û nanxwarinê kom dibin, jin divêt mijûlê barhevkirina xwarinê, 
şoştina amanan, paqijkirina malê û amade kirina tiştan ji bo çûne ser karê 
kûrexaneyan bin. Rojên înê ku hemû karker tetîl in û mijûlê bêhnvedanê ne, 
dîsan jin mijûlê karkirin, şoştina cil û bergan û xwedî kirina zarokan û wd... 
dibin. 



Jiyana Jinên kedkar di kûrexaneyên Iranê de gelek dijwar e. 


bêhnvedan û xwarinên jêhatî û li 
hemû midehê pêgiraniya xwe û piştî 
vê de jî ji zêrevaniya bijîşkî bêpar in 
û zor car ji ber zext û givaşên li ser 
wan û nebûna îmkanatên nojdariyê 
dayîk û zarok her du jiyana xwe ji 
dast didin. 

Hemû evane û karê zehmet û 
giran yê kûrexanayê û nesaxiyên cur 
bi cur yên jinan dest dayne destê 
hev û jinên kedkar û zehmetkêş 
xistine bin zext û givaşeke zor ve û 
bûne sedema vê yekê ku reng û 
rûçik û endamên laşê wan jî wekî 
xwe nemîne û ji nav biçe û dest û 
tiliyên wan hemû tîş û şeq bin. 

Eva rast e kakar kirin di 
kûrexaneyen de ji bo hemû 
kedkarekê zehmet û giran e, lê ji bo 
jinên ku di malê de jî karê maldarî û 
xwedî kirina zarokan jî dikin, du û sê 
hember zehmet û dijwartir e. 

Pejirandina ev hemû zext û 
givaşên kar bo jinan pir zehmet e, lê 
jarî û belengazî ji aliyekê û jiyan 
kirin di civakeke mêr serdest û 
kevneşop wekî îranê û bi taybetî di 
nava Kurdan de yê bûye sedema vê 
yekê ku jin hemû van zext û givaş û 
newekheviyan di meydanên kar de 
qebûl bikin û bipejirînin. 

Divêt em bizanibin ku ji bo 
nehêlan û ji holê rakirina vê 
newekheviyê û mêr serdestiyê û ji 
bo bidestveanîna mafê wekhev di 
nava jin û mêran de eva jin in ku 
divêt zêdetir ji her kesekê di xebat û 
kar û barên jiyanê de têkoşîn û 
xebatê bikin. 


Jinên Pêgiran Di Kûrexaneyan De 

Jinên pêgiran serbarê vê yekê ku di kûrexaneyan de kar dikin, lê li 


Çavkanî: 

Malpera Rassaa.com, HacîTawan 


Li Yasaya 36 Welatan De, Cudahîdanan Bi Dijî Jinan Heye 


D eftera Rêxistina Efûya Navneteweyî 
di raporekê de ku li Rojnama îl 
Payîs, çapa îspaniya, roja sêşem, 

7'ê Marsa 2006'an de weşandiye, da 
xuya kirin: "Aliyê kêm di qanûna 36 
welatan de ferq û cudahîdanan bi dijî 
jinan heye". 

Ev rapore ku di bin navê 
cudahîdanan çavkaniya tund û 
tûjiyê ye de hatine belav kirin, piştî 
îşare kirin bi yasaya 36 welatan, 
cudahîdanan bi nîşaneya nebûna 
wekheviya jin û mêran da zanîn û got: 

Ev ferq û cudahîdanane, tund û tûjiya 
dijî jinan di van welatane de xurt dike. 

Li gorî vê raporê newekheviya di 
mafan de, bûye sebeba vê ku jin ji 
îmkanatên berxwedanî tevî 
cudahîdananê ku di hemû warên jiyanê 
de pêve dinalin, bêpar bin. 



Di qanûna 36 welatan de ferq û 
cudahîdanan bi dijî jinan heye 


Rêxistina Efûyê ya Navneteweyî, hebûna 
cudahîdanana li yasayên van welatane de 


şermezar kir û bi bîr xist ku 
Rêxistina Neteweyên Yekgirtî 
25 salan berî niha 
peymannameya ji nav birina 
cudahîdanan dijîjinan 
pejirandiye. 

Hin ji wan welatên ku li 
qanûnên wan de ferq û cudahî 
heye û rapora navhatî îşare pê 
kiriye, pêkhatine ji, îran, 
Erebîstana Seûdî, Nayciriya, 
Şîlî, Lubnan, Guatmala, Yemen 
û Sûdan. Li ser Îsraîlê jî hatiye 
gotin ku di vî welatî de jinên 
Cihû mafê telek û veqetiyanê 
tu ninin. 

Çavkanî: 

Malpera "iran-emrooz" 

CIVAKUJIN 


Bandora Komara Îslamî 
Li Ser Îtiyadê 

Werger jî Farsî: Meryem Hacîpûr 


^ tiyad bi madeyên bêhişker di 
■ îranê de li jêr sîbera Komara 
B Îslamî ber bi jêhel çûnê 

diçe. îran yek ji rêyên derbaskirina 
madeyên bêhişker bi^welatên din e 
û hikûmeta Komara Îslamî 
bandoreke zor li ser vê yekê heye. 
îran welatek e ku goriyên zor di 


yekê nine, bi pestî bi tund û tûjî tevî 
mutadan riftarê dike û di rastî de 
dixwaze kesê mutad ji nav bibe ne 
ku derman bike. 

Yek ji sedemên herî girîng yên 
hebûna berfireh ya madeyên 
bêhişker di îranê de, rejîma Komara 
Îslamî û siyasetên wê yên şaş in. 



Mifahwergirtin ji mewadên bêhişker li îranê bi awayekî berfireh zêde bûye. 
Li Kurdistanê jî hejmara goriyên narkotîkê her ku diçe pitir dibe. Narkotîk 
li îran û Kurdistanê bi awayekî azad û bê asteng tê kirîn û firotin. 


xwe de cih daye û ev yeke jî terzê 
dîtina desthilatdarên rajîmê ji 
pirsgirêka îtiyadê re çavkanî digire. 

Di rejîma Komara Îslamî de 
Serokên bandên firotin û belavkirinê 
nahêne destbiser kirin û ne sedemên 
tûşbûna goriyan bi îtiyadê dikeve ber 
lêkolîn û dahûrandinê, lê li hember de 
kesên mutad çend heyaman carekê ji 
rêgeh û parkan tên girtin û bi girtîgeh 
û kampan tên birin, lê piştî heyamekê 
dîsan xirabtir ji berê tên serbest kirin û 
ev dibe sedema vê yekê ku zêdetir ber 
bi aliyê îtiyad û mifah standin ji 
madeyên bêhişker biçin û di encam de 
canê xwe ji dest didin. 

Terzê nêrînên desthilatdarên rejîmê 
eva ye ku dibe kesê/a mutad bihê 
destbiser kirin heta ku dest ji 
kêşandina madeyên narkotîkê berde, 
eva di halekê de ye ku di cîhana 
pêşkevtî ya îro de kesê mutad 
gunehbar nahê hesibandin, belkî gorî û 
nexweş tê dîtin ku dibe li jêr 
zêrevaniyên bijîşkî de be. Hikûmeta 
îranê ku şiyana çareserî û dermana vê 


Rejîma Komara Îslamî li cihê 
kontirol û nehêlana madeyên sirker, 
hertim cehd kiriye ku bi darê zorê û 
tepeserkirina xelkê temenê xwe 
dirêj bike û ewan bi xwe sûç û 
guneh pênase kirine û bazneya vê ji 
diyarî kirine. Desthilatdarên rejîmê 
bi siyasetên xwe yên nerênî 
herîmeke tepeserker ji bo xelkê pêk 
anîne û roj bo roj civakê ber bi 
meraq û xirabiyê dibin. Serbarê vê 
yekê rejîma Komara Îslamî bi belav 
kirina madeyên bêhişker di nava 
girtîgehên xwe de û bi taybet li 
Kurdistanê cehdê dike ku qata 
ciwan ya civakê birizîne da ku hesta 
welatparêzî û xebatkariya wan ji 
nav bibe û di rastî de bi vê siyasetê 
cehdê dike ku temenê xwe zêdetir 
bike. 

Ji aliyeke din ne tenê rejîm 
nikare tevî bandên mezin yên 
madeyên bêhişker(mafya) 
tevbigire, belkî desthilatdarên 
rejîmê li ber mifah û qazanca xwe 
alîkariya wan bandane didin. 

Jêder: karonline.com 


Zeyneb Bayezîdî Di 
Rewşeke Nediyar De Ye 



Endama RMMK’ê, Zeyneb Bayezîdî li 
Mehabadê piştîgirtinê bê ser û şûn bûye 


Piştî bihorîna du hefteyan, hêşta 
çarenivîsa Zeyneb Bayezîdî, endama 
Rêxistina Mafê Mirovan li Kurdistanê 
nehatiye eşkere kirin. 

Heyamekê berî niha Rêxistina Mafê 
Mirovan Ii Kurdistanê da xuya kirin ku 5 
endamên îdareya îtilaat (Ajan û Sîxor) a 
Mehabadê çûne ber derê mala Zeyneb 
Bayezîdî û piştî gerana mala vê, hate 
binçavkirin û bo ciheke nediyar hate birin. 

îdareya Ewlekariya bajarê Mehabadê 
derheq armanca xwe ji girtin û 
binçavkirina Zeynebê tu agahiyek nexistiye 
rojevê û ew jina çalak ya Kurd di rewşeke 
nediyar de dijî. 

Çavkanî: Malpera rassaa.com 


Xebat Ji Bo 
Eşkerekirina Çarenivîsa 
18 Keçên Kurd Li Mîsrê 



Navenda Helebçe a dijî enfal û 
jînûsaydkirina gelê Kurd naskirî bi "ÇAK", 
dest bi çalakî û xebateke berfireh ji bo 
eşkerekirina çarenivîsa 18 keçên Kurd ku di 
sala 1988'an de bo welatê Mîsrê hatine 
şandin, kiriye. Vê Rêxistinê dest bi rêze 
çalakiyekê li hember balyozxaneyên Mîsrê li 
Ewropa diket. 

Di van çalakiyane de dê daxwazê bikin ku 
çarenivîsa 18 keçên Kurd bihê eşkere û ron 
kirin. Vê rêxistinê da zanîn ku hetanî niha 
çendîn caran bi awayekî fermî daxwaza 
eşkerekirina çarenivîsa van kesane hatiye 
kirin, lê welatê Mîsrê tu bersîvek nedaye. 

Tê zanîn ku keçên navhatî piştî 
bombebaran kirina bajarê Helebçayê ji bo 
dermankirinê bo welatê Mîsrê hatine şandin. 
Çavkanî: rassaa.com 

Rewşenbîr Û Şaristaniyet 


Dara Natiq 


ewşenbîrî hatiye peyda kirin... 
mirov zaf çax û serpêhatî 
bihorandine heya ku bi kar û 
berheman, bi şaşî kirin û rast 
kirina wan, bi ceribandin û şarezayî peyda 
kirin, bi pile û astê têgihîştina xwe 
geşandiye û pêşketiye û hêdî hêdî 
rewşenbîrî peyda kiriye. Rewşenbîrîji 
nifşekê bo nifşekî din û bi derbasbûna 
salan roj bo rojê xurt bûye û heya ku xwe 
gehandiye asta îroyî. 

Rewşenbîrî hunerekî giştî û taybetî ye, 
neteweyî û mirovanî ye... taybet e bi 
morkên neteweyî ên xwe... giştî ye bi 
têfikrîna mirovatî a xwe ve... zengîn e bi 

pêkhateyên xwe ve... li 
ser xwe ye, ji ber ku 
guhertin û veguhertin û 
perwedehiya derûnî a 
mirov ku ji riftar û 
kiryarên hişmendî yên wî 
pêk hatiye, aloz û giran 
û dirêjheyam in. 

Rewşenbîriya 
netewan pêka ast û 
metod, tixm û kakila wê 
ne weke hev in. Her 
neteweyek rewşenbîriya 
taybet bi netewa xwe 
heye, ev cudahiya 
bingeha man û çeka 

serbixweyî a yekîtî û resenayetiya wê 
diparêze. Ziman pişkeke herî girîng ji 
rewşenbîriya neteweyî ye. 

Rewşenbîrîji pêkhateya hizrî-riftarî a 
civakê çêbûye. Tev beş û aliyên wê ji du 
tixmên sereke pêk tên ku hizr û riftar e. 
Rewşenbîrî tev kar û çelengiyên hizrî û 
riftarî yên civakê ye ku pêk hatine ji: 
hizir, ziman, zaniyarî, wêje, çand, zanist, 
deb û edet, buhayên civakî, bawer û ol, 
kultur û metodên jiyanê. 

Rewşenbîrî aliyên netewî û mirovayetî 
bi xwe ve digre. Serbarê vê çendê ku her 
neteweyekê rewşenbîriya neteweyî a xwe 
heye, rewşenbîr ji hev nehatine 
veqetandin, kêm û zêde li ser hevdu 
xwedî bandor bûne. Ev astê ku rewşenbîrî 
pêgihîştiye berhem û tevlî bûna tev 
rewşenbîran e, encama wê, ceribandin û 
şarezayiya civaka mirovahiyê ye. 

Pêwendiyeke germ û berdewam di 
navbera rewşenbîrî û şaristaniyetê de 
heye. Ne rewşenbîrî bê şaristaniyet dibe 
û ne jî şaristaniyet bê rewşenbîrî dibe. 
Rewşenbîrî bi hegera şaristaniyetê geşe 
kiriye û pêgihîştiye. Şaristaniyet jî di 
heyamê çêbûna wê de mifahê ji aliyên 
rewşenbîrî bi taybetî zaniyariyê werdigre. 

Rewşenbîrî xizmeta şaristaniyetê dike 
û şaristaniyet jî rewşenbîriyê pêdigehîne, 
wate hev dikemilînin. 

Şaristaniyet tevahiya destkevt, cî bi cî 
kirin û avakirina wan alav û amûrane ye 


ku ji raw û nêçîr, pezdarî, çandin û 
kêlan, pîşe û pîşesazî, çêkirin û 
avadankirin, bazirganî û senet û ... pêk 
hatiye. Her civakek kêm û zêde cure 
şaristaniyetek taybet bi xwe heye, 
pêşkevtin û paremayîna wê 
şaristaniyetê jî vedigere ser astê 
têgihîştin û pêşveçûna wê civakê. 
Rewşenbîrî û şaristaniyet hizir û bawer, 
deb û edetên paremayî û nebaş ji nav 
dibe û civak ber bi pêşkevtinê diçe. 
Şaristanyeta serdemê niha dema mirov 
bi dirêjahiya rojê bi xwe ve girtiye, 
jiyana wê kar, berhem û xizmet kirin e, 
mandîbûn û bilezî ye, gire gir û 
temahbûn û westiyan cihê hêminî û 
veheviyanê girtiye, asta deb û edetan 


nizim bûye, pêwendiyên malbatî û 
xizmatî û dostîniyê weke berê ne xurt 
in, bertîl xwarin û berjewendîxwazî zêde 
bûye, zêdetir girîngî bi aliyên alavî û 
rûyekî yên jiyanê tê dan, neku aliyên 
derûnî û morol û rewiştên bilind. 

Hekî asta hişiyarî û rewşenbîriya 
neteweya paremayî nehête geşe kirin, li 
janesera paremayî û paşverûyiyê 
nahête rizgar kirin û roj bo rojê ji 
karwanê pêşkevtinê parve dimîne û 
paşgir û bindest dimînin. 

Şaristaniyet rêbaz û rêça avakirina 
jiyana civakî a xelkê pêşkevtî ye, 
metoda rêxistina kar û barên civakê ye, 
neçar kirin û haydana zêdetir a ast û 
berhemên rewşenbîriyê ye, şaristaniyet 
ciwanî û guhertin e, bedewiya riftar û 
livîna mirov e, pêşkevtin û mirovahî ye, 
azadî û dmokrasî ye, edalet û parastina 
yasayê ye, çêkirin û avadanî ye, 
pêşkevtina jiyana alav û amûrî ye, 
avakirina berhemên xizmet kirin û 
garantiya civakî ye, bicî gehandina erk û 
parastina maf û rastbêjî û ... ji 
barçaviyên herî baş yên şaristaniyetê 
ne. 

Jêder: 

1- Kovara " Senterî Birayetî", hejmar 
28 

2- Kovara Raman, hejmar 33 

3- Pirtûka "Lêkolîneveyekî Wêjeyî 
Fuad Mistefa 




ŞEHÎD 

Meryem Hacîpûr 

Ey sembola cesûrî û 
cangorîtiyê, bi kîjan bilûra bisoz ji 
te re bipeyivim û bi kîjan 
sorpênûseke evînê ji bo evîna te 
ya bilind bîr bikim û bi kîjan 
dîtinê peykerê te yê bixwîn 
hembêz bikim. 

Asîman li hember panahiya 
riha te ya bêdawî şermê ji xwe 
dike û çiya li hemberî bilindahiya 
canê te yê paqij kirnûşê dibe, ka 
bêje bi çi îhsaseke paqij te ji bîr 
bînim û navê te bihûnm û bi 
kîjan evînê baxçê sîngê te yê bi 
gul derbas bikim. Ey mêrxasê 
xewn û xeyalên di xwînê de sor 
bûyî, mirov çawa dikare 
gernasiya bê dawiya te şirove 
bike te ku canê paqije xwe weke 
ala rengîn gorî kite dara evînê 
kir, ka bêje ez çawa rêz bigrim li 
paqijiya te ya bê tixûb, tu ku per 
û bask girtî ji evîna welêt, kunc 
bi kuncê esmanê mêrxasiyê bi 
hêza evîna xwe xemilandiye, 
çawa dikarim te mêvanê xewn û 
xeyalên xwe bikim, tu ey rûgehê 
aşiqên cangorî, ber bi kîjan 
rûgehê sekinî ku wiha bêtirs 
hebûna xwe di eşqa welêt de 
winda kiriye, tu ey mêvanê xewn 
û xeyalên min yên bi evîn, bi 
mezinahiya canê paqije xwe min 
jî tevî xwe bibe bo diyarê 
evîndaran û niqom bûn di behra 
evîn û cangorîtiyê fêrî min bike, 
ey sembola rojên paqij û 
ronahiyên azadiyê, demekê 
raweste û bi bêhna dilovaniya 
canê xwe bêhn xweş bike demên 
min yên tenêtiyê, bimîne û ronî 
bike şevên min yên êxsîrê 
xerîbiyê, ey ronîkerê şevên bi 
zilmat û tarî, bimîne û bibe 
dergehek ji bo evîndarên bê 
dergeh ey bê dawî, xwezî min 
weke kevokeke evîndar û xerîb 
hêlîna xwe li ser sîngê te yê 
evîndar çê kiriba û hêdî hêdî di 
xelwetgeha çavên te de strana ey 
şehîd vehûnaba, xwezî min 
karîba kunc bi kuncê mezinahiya 
te ya tevlîhevbûyî bi tîrêjên 
hêviyê seh bikim û ji te re 
bipeyivim. 

Lê îro tevî tîrêjên mezinahiya 
te soz û peymanek ji hêviyê girê 
didim û li ser rêya te ya bixwîn, 
qevdikek ji gulên sernixwîn û 
evîndar diçînim û ji kûrahiya dil 
canê xwe hawar dikim ku tucar 
tucar bîr û rêya te ji bîr nakim ey 
nemirê gevizî di xwîna herî paqij 
de ey şehîd. 


C> £=> 

NEWROZ 


ADAR JIYAN 

adarjiyan@mynet.com 


ûpelên dîroka mirovahiyê bi 
gelek rojên pîroz û pîrozwer ên 
ku wekî zolak û zivrînekên 
watedar û payedar hatine/têne 
qebûIkirin, mişt tijî ye. Ev rojên 

pîrozwer ên ku mişt bi kêf û coş û 
hengaweyên girseyî têne pîrozkirin, 
gelek caran dibin hincet û navgîna 
yekîtî, pevreyî û şêwirdariya gel û 
civakan jî. Her wekî din digel hikm û 
bandora xwe ya pozîtîf(erênî), rê û 
rêçên rewnaq li ber guherîn û 
vegiherînên çandî, komelî û ramyarî 
vedike û tevê mirovahiyê ber bi 
atmosfereke xweş û xweşbîn ve dike. 

Bo nimûne; Bûyîna îsa (zayîn), 
Raperîna Spartakûs, Tevgera 
Ronesansê, Şoreşên Burjuwaziyê, 
Şoreşa Pêşesaziyê, Şoreşa 
Bolşewîkiyên Sovyetê(17'yê Kewçêrê), 
8'ê Adarê, l'ê Gulanê, hilweşîna text 
û serayên qeyser û serwerên dinê, 
têkçûna şahînşahiyên dîrokî, rûxandina 
keleyên zilmê û hwd... hemû rojên 
melûm û binîşan in ku wekî rojên 
pîrozwer têne qebûlkirin, dexmeya 
xwe li dîrokê dane. 

Beriya îsa (Beriya Zayînê) 612 
ango beriya îro bi 2394 salan, şeva 
20'ê Adarê ya reştarî, bi agirê Kawayê 
Hesinkar re li şewl û şemalek ronîdar 
dageriyabû. Ew agirê ku tîna xwe dabû 
çar nikarên dinê, îro wekî pêtaleke 
azadiyê her ku diçe gurtir û xurtir dibe 
û dil û mêjiyê dehaqên hemdem 
dibirîjne. îro gelên Mezopotamiyayê 
(Mezrabotan) bi hemû dildarî 
dilaweriya xwe li vê mîrateya giranbiha 
xwedî derdikeve û ji bo hemû gelên 
bindest ên cîhanê pêşengiya azadî, aştî 
û aramiyê dike. Ev yek jî ji bo 
mirovahiya îroyîn û dêwera mirovahiya 
şens û siûdeke pêpayan e. 

Dergûşa şaristaniya gelan û rikn û 
ripinê çand û çandinî, hilberîn û 
adaniya bi ber û behrem xaka 
Mezopotamiyayê her gav bûye qada 
şer û êrîşên giran û hinceta pevçûn û 
lêkdana hêzên dagîrker û zoran. Ligel 
ew qas êrîş, qirkirin û komkujiya bi 
hezaran sal, dîsa jî gel û civakên vê 
erdnîgariyê hêz û qudreta xwe ji çand 
û dîroka xwe ya berxwedêr û serhildêr 
wergirtiye û bêwestan û rawestan li 
hember van êrîşên giran derketiye. 
Newroz jî yek ji wan rojên payeberz û 
pîrozwer e ku wekî salvegera 
rûxandina Textê Dehaqê Nînowayê ku 
bi destê Kawayê Hesinkar pêk hatiye, 
tê pîrozkirin. 

Newroz, ji du bêjeyên ku li 
peyveke hevedudanî dageriyaye pêk 



tê. Peyva "nû" û " roj" wekî"Newroz" 
hatiye bilêvkirin. Belê Newroz, ji wateya 
xwe ya rastîn wêdetir, wateyeke dîrokî û 
efsaneyî jî di xwe de dihewîne. Ji bo ku 
Newroz û wateya wê ya efsaneyî were 
fêmkirin, divê ku ew ji hêla civakî, olî û 
dîrokî ve, bi awayekî dorhêl were 
nirxandin û ravekirin. 

Li gorî jêder û çavkaniyên dîrokî, ev 
roja pîroz di dem û domana 
peyamberiya Zedeştê Kal û civaka 
kolemend de derketiye holê. Der barê 
vê yekê de ramanwerê Awusturyayî 
"Friedrich Wilhelm Nietsche"(Nîçe) bêtir 
serê xwe êşandiye û pê eleqedar bûye. 
"Nietsche" hem der barê Zerdeştê Kal û 
hem jî der barê dem û domana ku 
Zerdeşt tê de jiyaye lêkolîn û 
dahûrandineke berfireh kiriye. Li gorî 
"Nietsche", feraseta Zerdeştî qet naşibe 
baweriya olên xwedayî yên din. Û li gorî 
vê baweriyê, mirovahî di navbera 
Qeyser - qeran û Xweda de qet nehatiye 
esirandin. Heta Zerdeştê Kal gelek 
caran bi Xwedayê Qenciyê 
(Ahûramazda) re dikeve cirê; pê re şer 
dike û wî didarizîne. Her wiha li gorî 
felsefeya Zerdeşt, dardestiya Xweda û 
Qeyserên demê jî qet ne rewa bûye. 
Berevajî wê, mirov dikaribûn xwe ji 
Xwedê jî bikin; li hember zilma qeran û 
zordarên demê derkevin û bi vîna xwe 
tevdigerin... Ji bo wê ye ku şoreşa 
ramanî ya herî mezin di vê dem û 
dewranê de pêk hatiye. Ev jî li ser hizr û 
ramana Zerdeştî û bîr û baweriya wî ya 
serhildêr ava bûye. Û soxî ev feraseta 
pêşketî bi Newroza Pîroz bi encam bûye. 

Newroz, raperîna bindestiyê û 
serkeftina hemû gelên qedîm ên 
Rojhilata Navîn e.. Newroz, têkçûna 
zilm û zordariyê ye. Newroz, hesret û 
azweriya mirovahiyê ye. Newroz, 
daxwaza xwebûn û hebûnê ye. Newroz, 
peroş û heyecana serfiraziyê ye. 

Newroz, banga aştî û azadiyê ye. 
Newroz, fikr û hizra yekîtiyê ye. 

Newroz, mirad û meqseda biratiyê ye. 
Newroz, hinceta ewlekariyê ye. Newroz 
navgîna şabûn û şahiyê ye... Û Newroz, 
misogeriya aşbûn û aramiyê bi xwe ye. 

Çeprast: 

1. Nivîskarekî Almanî ye - Sarkirina demjimêrê di Farsî 
de. 

2. Navê rûbarekê ye di parzemîna Asiyayê de - Tirs. 

3. Şerm û heya - Komîsyona Aborî a Afrîqayê. 

4. Pezê mê - Hekî N bihê zêde kirin, navê kesekê ye ku 
li ser geşe kirina civakê lêkolîn kiriye. 

5. Bo - Heke K bihê zêde kirin, navê rêxistinekê yê di 
Kurdistanê de. 

6. Nêzîk - Heke di Îngilîzî de. 

7. Navê bajarekî Kurdistanê ye - Kurtkiriya "I Em" di 
Îngilîzî de. 

8. Mesb - Kok û binetar di farsî de - îdareya zaniyariyên 
hertimî a NY. 

9. Zîrek - Bajarekî îranê ye. 

10. Nexweşiyek e - Bajarekî îranê ye. 

Serjêr: 

1. Ev tişt ji aliyê "Kîn"ê Amerîkayî ve hate çêkirin - Navê 
gulekê ye. 

2. Heywanek e - Di kolika mirîşkan de heye. 

3. Rojeke heftiyê - Rê - Xwê 

4. Vexwarinek e - Berevajî di Farsî de tê wateya zarok. 

5. Belê, belê - Teyrek e. 

6. Rêz û hurmet di Farsî de - Di Erebî de navê mehekê 
ye. 

7. Navê çiyayekê ye di Kurdistanê de - Heke di Farsî de. 

8. A bihê zêde kirin, kurtkiriya navê welatekê ye - 
Sindoqa navneteweyî ya dirav - Navendekî nûçegihaniyê 
ye. 

9. Kanê - Navê keçan e. 

10. Navê partiyekê ye di Tirkiyê de - Mîr 


Xaçepirş 


A madekar Şchjb Xtlidî 

12)4 


Li Sine Komeleya Sînema 
Kurdî hate damezirandin 

înemaya Kurdî ku di van salên dawî de di zaf festîvalan de 

S gelek xelatan distîne gavek din a mezin jî avêt. Li Rojhilata 
Kurdistanê bi mebesta afirandin, belavkirin û bazarkirina 
'Sînemaya Kurd' komeleyek hate damezirandin. 

Ev komaleya bi navê 
'KurdFîlm Assosiation' ku li 
Bajarê Sine yê Rojhilata 
Kurdistanê hatiye 
damezirandin, bang ji hemû 
Kurdên ku li ser Sînema, fîlm 
û dokûmenteran kar dikin dike 
ku bi wan re bikevin têkiliyê û 
bi hev re tevbigirin. 

Serokê Komaleyê Emîr 
Nûrî da zanîn ku armanca wan 
ew e; Kurtefîlm, dirêjfîlm, 
bernameyên televîzyon û 
dokûmenteran çêbikin û bi 
hemû kes û saziyên Kurd yên 
her çar perçeyan û yên 

dîasporayê re di derbarê fîlm-vîdeo produksîyon, belavkirin, frotin û 
pêşandana wan de hevkariyê bikin. 

Emîr Nûrî di berdewamiya vegotina xwe de destnîşan dike ku di 
serî de li Kurdistan û her wiha li îranê, Tirkiye, îraq û Efxanistanê de 
çêkirina fîlman di warê aborî de herêmên bikêrhatî ne û pêwîste ev 
herêmên bi kêrhatî bên bi kar anîn. Emîr Nûrî vegotina xwe wiha 
didomîne: 

"Di van salên dawî de bal kîşandina Sînemaya Kurdî me arasteyî vî 
karî kir. 'KurdFîlm Asossiation'Jji merama afirandina berhemên 
Sînemayî û bi hevkariya îran, îraq û Efganistanê hatiye damezirandin. 
Her wiha pêwendiya me bi hin sînemavanên Tirkiyê, Ozbekîstan û 
Tirkmenîstanê re jî heye. Ji ber ku li Ewropa û li Amerîka çêkirina 



Di van salên dawî de di zaf 
festîvalan de gelek xelatan distîne 

fîlman pir biha ye, me hewl da xwe ku em li 
Rojhilata Navên karê xwe yê sînemayî bi pêşve 
bibin." 

Serokê Komaleya KurdFîlm Asossiation, Emîr 
Nûrî di dawiya vegotina xwe de dide zanîn ku ew 
dixwazin fîlmên nû mijar û yên ku bi taybetî, 
avahiya çandî ya Rojhilata Navîn diyar dikin, 
çêbikin. Nûrî dibêje: "Em dixwazin fîlmên ku dê bên 
afirandin pêşkêşî kompanyayên belavkirin û frotinê 
bikin. Bi vê meremê em alîkarî û hevkariya 
balkêşgerên sînema û kompanyayên ku kar û barê 
sînemayî dikin, dixwazin. Kesên ku dixwazin bi me 
re bikevên têkiliyê bi rêya bîroyên me yên li îranê 
dikarin xwe bigihînin me." 

Jêder: PUKmedia.com 

Li Amedê Di Encama Lêgerîna Xezînê 
De Girikek Hezar Salî Derket Holê 

H ate diyar kirin kesên ku 
li derdora Farqînê li 
xezînê digeriyan, li ser 

riya gundê Boşat a ser bi 
devera Farqîna Amedê li 
herêma Rêya Sor, rastî 
girikek hatine. Girik, di 
encama xebatên kolandinê ku 
bi wesayîtên kar hatine kirin 
derkete holê. Şaredarê 

Farqînê Fîkret Kaya ragihand ku gundî bi kolandinê hesiyane 
û şaredarî agahdar kirine. Kaya, da zanîn ku dest bi 
lêkolînên têkildarî girikê kirine û got ku girik, 2 meh beriya 
niha ji aliyê xiznevanan ve hatiye vekirin. Kaya da xuyakirin 
ku li derdora girikê rastî gelek parçeyên cêran hatine. Kaya, 
anî ziman ku ji ber ku Farqîn cihek dîrokî ye, beriya niha jî 
gelek kesî ji wan re gotiye ku xiznevan li van deran digerin û 
zirar didin deverên dîrokî. 

'Farqîn dergûşa şaristaniyan e' 

Kaya got: Girikê ku hatiye dîtin, dişibe odeyekê, 6 deriyê 
wê hene û texmîn dikin ku di dema Flelenîzmê de wekî dêr û 
îbadetxane hatiye bikaranîn. Kaya destnîşan kir ku ronîkirina 
vê yekê, di hêla aşkerebûna dîroka Farqîn û Anatoliyayê de 
gelek girîng e. Kaya diyar kir ku wek Şaredariya Farqînê, 
bang ji hemû zanîngeh, arkeolog û dîroknasan dikin û wiha 
dom kir: "Em vî mîrateya dîrokî derxin ser rûyê erdê û 
bihîstyarî nîşan bidin." 'DÎHA' 



Girikê hezar salî yê dîrokî ku li 
Amedê hate peyda kirin 


2 Milyon Tûmen Ceza Bo Her Yek Ji 


Girtiyên Serhildana Makûyê 


Agirî: Li gorî 
biryara bi nav 
dadgeha rejîmê, 
bo her yek ji wan 
kesên ku di 
xwenîşandanên 
bajarê Makû û 
derdora wê de 
hatine girtin, 2 
milyon 

Tûmen(2200$) 
siza hate diyarî 
kirin. 

Flêjayî gotinê 
ye ku ev biryara 
neadilane di axekê 
de ye ku nêzîk bi 
800 kes ji xelkê 
bêguneh û sivîl div 
ê midehê de ji 
aliyê hêzên rejîmê 
ve hatine girtin û 
û piranî jî kesên 
jar û belengaz û 
destkurt in û di 
bin sîbera 
desthilatdariya 
Komara Îslamî de 
karîn û şiyana 



dabîn kirina bijîva jiyana xwe ninin, 
heta bigihîje dabîn kirina sizayek wiha 
giran. 

Rejîma dijî mirovî a Komara Îslamî 
ne tenê tu girîngî û hawriyek ji 
daxwazên rewa yên xelkê belengaz û 
bêpar yê makû û derdora wê re 
nedane, ji berku bi kuştina lOkes û 
birîndar kirina bi dehan kesan da 
selimandin ku di rêbaz û siyasetên 
rejîmê de tu mafek bo mirov nine û 
sizaya dengên nerazî û mafxwaz jî 
mirin e. 

Flêjayî gotinê ye ku di sîstema 
dadmendî!!! Ya hikûmeta Welayeta 
Feqîh de tu dadgehek bo pêregihîştin 
bi doza kes û karên kuştiyan nine. 


Şahiya Newroza 2006’an, Li Bajar U 
Herêmên Kurdistana îranê De Bi 
Coşek Mezin Hat Pîroz Kirin 


Agirî: îsal jî serbarê hemû cehd 


û xebatên bêencam yên sazî û 
dezgehên tepeserkar yên Komara 
Îslamîjib o kêmreng kirina rê û 
resmên Newroz û sersalê, di hemû 
bajar û deverên Kurdistanê de bi 
coşek germ birêve çûn. 

Tevî wê ku dema nûbûna sala 
taze û sersalê di şevê de bû, lê 
ciwan û xelkê bajar û deverên cur be 
cur yên Kurdistanê her ji êvariya 
roja dûşemî, 

29.12.1384(20.03.2006)'an, bi 
derketin ji malên xwe ketine hilkirina 
agir û dawet û şahî, belav kirina 
şekrokan û bilindkirina alaya 
Kurdistanê û pîrozbahî kirin ji hev 
ber bi pêşwaziya Newroz û sala taze 
çûn. 

Li gor nûçeyên ku gihîştine destê 
me, cehd û tekoşînên hîzên rejîmê 
jib o bela kirina ciwanan û xelkê 
bajarên Mehabad, Bokan, Merîwanê, 
bûye sebeba pevçûnan di navbera 



hêzên tepeserkar û xelkê 
de. Di encamp de çend 
kes ji ciwanan birîndar 
bûne û hejmarek jî hatine 
binçavkirin. 











































